smcproject/ml-wiki-sentences huggingface dataset:
മധ്യ ഏഷ്യാമൈനറിലെ കനെഷ എന്ന സ്ഥലത്തുള്ള പുരാതന അസ്സീറിയൻ വാണിജ്യസംഘത്തിന്റെ രേഖകളിൽനിന്ന് അനത്തോളിയൻ ഭാഷയുടെ ഏറ്റവും പ്രാചീനമായ സ്വരൂപം മനസ്സിലാക്കുവാൻ സാധിക്കുന്നു.
ഉയർന്ന നിലവാരം പുലർത്തുന്ന സാർവജനീനമായ അനത്തോളിയൻ ഭാഷയ്ക്ക് രൂപംനല്കിയത് ഹിറ്റൈറ്റുകൾ തന്നെയാണ്.
ബി.സി. ഒൻപതു മുതൽ ഏഴു വരെയുള്ള നൂറ്റാണ്ടുങ്ങളിൽ കസൈറ്റുകൾ എന്ന ആക്രമണകാരികൾ അനത്തോളിയൻ പ്രദേശത്തു കടന്നപ്പോൾ ഇന്തോ-യൂറോപ്യൻ അർമീനിയൻ ഭാഷാഗോത്രവുമായി ബന്ധപ്പെട്ട അവരുടെ ഭാഷ അനത്തോളിയൻ ഭാഷകളെ വളരെ സ്വാധീനിക്കുകയുണ്ടായി.
അനത്തോളിയൻ ഭാഷകളുടെ ശബ്ദസമുച്ചയത്തെ വികസിപ്പിക്കുവാൻ ഈ ഭാഷാ സമ്പർക്കം വളരെ സഹായകമായിത്തീർന്നു.
സങ്കരഭാഷ
ഹിറ്റൈറ്റ് സാമ്രാജ്യത്തിലെ പുരാവസ്തുക്കൾ പരിശോധിച്ചപ്പോൾ, ഹിറ്റൈറ്റ്, അക്കേദിയൻ, ഹൂറിയൻ എന്നീ ഭാഷകളുടെ സങ്കലിത രൂപമുള്ള പല രേഖകളും കണ്ടെത്തുവാൻ സാധിച്ചു.
പ്രാകൃത ദേവതകളെ ആരാധിക്കുമ്പോൾ ചൊല്ലാനുപയോഗിച്ചിരുന്ന മന്ത്രങ്ങളും കീർത്തനങ്ങളും ഖറ്റീഷ് ഭാഷയിലാണ് രചിക്കപ്പെട്ടിരുന്നതെന്ന് തെളിയിക്കുന്ന പല ലിഖിതങ്ങളും കണ്ടുകിട്ടിയിട്ടുണ്ട്.
ഹത്തുസാസിനു വടക്കുപടിഞ്ഞാറുള്ള പലാ പ്രവിശ്യയിൽ ഇന്തോ-യൂറോപ്യൻ ഭാഷാഗോത്രവുമായി അടുപ്പമുള്ള ഒരു ഭാഷ വ്യവഹാരത്തിലിരുന്നതായി രേഖകളുണ്ട്.
ഇതിനെ പലാ ഭാഷ എന്നു പറയുന്നു.
ഈ പ്രവിശ്യയുടെ തെക്കൻ ഭാഗങ്ങളിൽ ലൂവ്യൻ എന്നും ലൂയിഷ് എന്നും പേരുള്ള മറ്റൊരു ഭാഷകൂടെ സംസാരിക്കപ്പെട്ടിരുന്നുവെന്ന് പുരാവസ്തുഗവേഷണത്തിൽനിന്ന് വ്യക്തമാകുന്നു.
ഹിറ്റൈറ്റ്, പലാ, ലൂയിഷ്, ഖറ്റിഷ് തുടങ്ങിയവ അനത്തോളിയൻ ഭാഷാ സമൂഹത്തിലെ മുഖ്യ ഭാഷകളാണ്.
ബി.സി. 1200-ഓടുകൂടി ഹിറ്റൈറ്റ് സാമ്രാജ്യം തകരുകയും അവരുടെ കേന്ദ്രശക്തി ശിഥിലമാവുകയും ചെയ്തപ്പോൾ, മാറിമാറി വന്ന രാഷ്ട്രീയ പരിതഃസ്ഥികൾ തദ്ദേശഭാഷകളിലും ചില പരിവർത്തനങ്ങൾ വരുത്തി.
പുതിയ ജനങ്ങളുടേയും ഭാഷകളുടേയും പരസ്പര സമ്പർക്കംമൂലം പല അനത്തോളിയൻ ഭാഷകളിലും ചിത്രലിപികളുടെ സ്ഥാനത്ത് അക്ഷരമാലകൾ രൂപംകൊണ്ടത് ഇക്കാലത്താണ്.
ചക്രവർത്തിമാരുടെ സ്മാരകമന്ദിരങ്ങളിൽ കൊത്തിവച്ചിട്ടുള്ള ശിലാലിഖിതങ്ങളിൽ ഈ നൂതന ലിപിരൂപങ്ങൾ കണ്ടെത്താൻ കഴിയും.
ഹിറ്റൈറ്റ് സാമ്രാജ്യത്തിന്റെ തകർച്ചയ്ക്കുശേഷം, അനത്തോളിയയുടെ പ്രാധാന്യം ദക്ഷിണഭാഗങ്ങളിൽ വ്യാപിക്കുവാൻ തുടങ്ങി.
ഈജിയയിലേയും പടിഞ്ഞാറേ ഏഷ്യാമൈനറിലേയും ഭാഷകൾക്കും ഹിറ്റൈറ്റ് ഭാഷകൾക്കും തമ്മിൽ ദൃഢ സമ്പർക്കമുണ്ടായിരുന്നുവെന്ന് ഹിറ്റൈറ്റ് സാമ്രാജ്യത്തിന്റെ തെക്കൻ പ്രദേശങ്ങളിലെ നിരവധി സ്ഥലനാമങ്ങളിൽ നിന്നു വ്യക്തമാകുന്നു.
ഗ്രീക് അക്ഷരമാല പ്രയോഗത്തിൽ
ബി.സി. 750-ഓടുകൂടി ഈജിയൻ പ്രദേശത്തും അനത്തോളിയൻ പ്രദേശത്തും ഗ്രീക് അക്ഷരമാല പ്രയോഗത്തിൽ വന്നതു നിമിത്തം അനത്തോളിയൻ ഭാഷയിലും ഒരു പുതിയ ലിപിമാല രൂപം കൊള്ളുവാൻ തുടങ്ങി.
അക്കാലത്തുണ്ടായ എല്ലാ ലിഖിതങ്ങൾക്കും ഈ നൂതന ലിപികൾ ഉപയോഗിച്ചിരുന്നു.
ഈ പുതിയ ലിപിമാല ഏഷ്യാമൈനറിന്റെ പടിഞ്ഞാറൻ ഭാഗങ്ങളിലും ഇയോണിയൻ ഗ്രീക് കോളനികളിലും വ്യാപിച്ചു.
ഹിറ്റൈറ്റ് സാമ്രാജ്യത്തിന്റെ തകർച്ചയ്ക്കുശേഷം ഇന്തോ-യൂറോപ്യൻ ആക്രമണങ്ങളുടെ ഫലമായി മധ്യ അനത്തോളിയയിൽ രൂപംകൊണ്ട ഫ്രിജ്യാ എന്ന രാജ്യം ബി.സി. ഏഴാം ശ.
-ത്തോടുകൂടി നാമാവശേഷമായി.
ഇന്തോ-യൂറോപ്യനുമായി വളരെ അടുപ്പമുള്ള ഫ്രിജ്യൻ ഭാഷയിൽ എഴുതപ്പെട്ട പല ശിലാലേഖനങ്ങളും ആ രാജ്യത്തിന്റെ വകയായി ലഭ്യമാണ്.
അനത്തോളിയന്റെ രൂപാന്തരം മാത്രമായ ഫ്രിജ്യൻ ഭാഷയുടെ ലിപിക്ക് ഗ്രീക് ലിപിയുമായി വളരെ സാദൃശ്യമുണ്ട്.
പ്രാദേശിക ഭാഷകൾ
ഏഷ്യാമൈനറിന്റെ വിവിധ ഭാഗങ്ങളിൽ പല പ്രാദേശിക ഭാഷാരൂപങ്ങളും ജനഭാഷയായി വ്യവഹരിക്കപ്പെട്ടിരുന്നു.
അവയിൽ പഫ്ലഗോണിയൻ, കപ്പഡോഷ്യൻ, സിലിഷ്യൻ, ലിക്കോണിയൻ, ഇസൌറിയൻ, പിസിഡ്യൻ, ഗലേഷ്യൻ എന്നിവ പ്രാധാന്യം അർഹിക്കുന്നു.
ഈ ഭാഷകൾ ബി.സി. മൂന്നാം നൂറ്റാണ്ടിൽ വ്യവഹാരത്തിൽ ഇരുന്നതായി സൂചന നല്കുന്ന ലിഖിതങ്ങൾ ലഭിച്ചിട്ടുണ്ട്.
ക്യാരിയ, ലിഡിയ, ലിസിയ എന്നീ ഭാഷകളും ഒട്ടും അപ്രധാനമല്ല.
ബി.സി. 600-മാണ്ട് ക്യാരിയൻ ഭാഷയിൽ എഴുതപ്പെട്ടവയെന്ന് വ്യക്തമായിട്ടുള്ള 75 ലഘു ശിലാലിഖിതങ്ങൾ കണ്ടുകിട്ടിയിട്ടുണ്ട്.
ഗ്രീക് അക്ഷരമാലയേയും സൈപ്രിയോട് ലിപിരൂപങ്ങളെയും അനുകരിച്ചുണ്ടാക്കിയിട്ടുള്ള വിചിത്രമായ ഒരുതരം പ്രതീകാത്മകലിപികളിലാണ് ഈ ശിലാലിഖിതങ്ങൾ എഴുതപ്പെട്ടിരിക്കുന്നത്.
സാർദിസ് എന്ന അതിപുരാതന നഗരത്തിലെ ഭാഷയായിരുന്നു ലിഡിയൻ.
ഈ ഭാഷയിൽ എഴുതപ്പെട്ട 50 ലിഖിതങ്ങൾ കിട്ടിയിട്ടുണ്ട്.
പക്ഷേ, ഇവ ഇനിയും വ്യാഖ്യാനിക്കപ്പെടാതെതന്നെ അവശേഷിക്കുന്നു.
ദുരൂഹവും പ്രാചീനവുമായ ഒരു ലേഖനരൂപമാണ് ഈ ലിഖിതങ്ങളിൽ ദൃശ്യമാകുന്നത്.
മിലിയൻ എന്നറിയപ്പെടുന്ന ചിത്രലിപിയിൽ എഴുതപ്പെട്ട 200-ൽ അധികം ലിഖിതങ്ങൾ ലിസിയൻ ഭാഷയുടേതായി ലഭിച്ചിട്ടുണ്ട്.
ലിസിയൻ ചിത്രലിപികൾക്ക് ഗ്രീക് ലിപിമാലയുമായി വളരെ അടുപ്പം കാണുന്നു.
ലിഡിയൻ, ലിസിയൻ എന്നീ അനത്തോളിയൻ ഭാഷകളിൽ ഇന്തോ-യൂറോപ്യൻ ഭാഷകളുടെ സ്വരൂപസ്വഭാവങ്ങൾ പ്രകടമായി കാണാം.
ദക്ഷിണ അനത്തോളിയയിൽ സംസാരിക്കപ്പെട്ടിരുന്ന ലൂയിഷ് ഭാഷകളുടെ വാക്യഘടനയിലും രൂപപരമായ കാര്യങ്ങളിലും വളരെയധികം സമാനഭാവങ്ങൾ ഉണ്ട്.
ഗ്രീക്കിന്റെയും സംസ്കൃതത്തിന്റേയും തായ്‌വഴിയിൽപ്പെട്ടവയാണ് ഈ ഭാഷകൾ എന്ന അഭ്യൂഹത്തിന് ഉപോദ്ബലകമാണ് ഈ സമാനഭാവങ്ങൾ.
മിക്ക അനത്തോളിയൻ ഭാഷകൾക്കും പ്രത്യേകം പ്രത്യേകം പദസമുച്ചയമുണ്ട്.
എങ്കിലും അനവധി സമാനപദങ്ങൾ ഒന്നിലധികം ഭാഷകളിൽ കാണാം.
തുടർച്ചയായുണ്ടായ വിദേശാക്രമണങ്ങളിലൂടെ വിഭിന്ന ജനങ്ങളുമായി സമ്പർക്കം പുലർത്തേണ്ടിവന്നതിനാൽ ഇന്തോ-യൂറോപ്യൻ ഭാഷകളിലെ നിരവധി പദങ്ങൾ മിക്ക അനത്തോളിയൻ ഭാഷകളിലും കടന്നുകൂടുവാൻ ഇടയായി.
ഇന്തോ-യൂറോപ്യൻ ഭാഷകളുമായി അനത്തോളിയൻ ഭാഷകൾക്ക് സമ്പർക്കം പുലർത്താനുള്ള സാഹചര്യം ലഭിച്ചതുമൂലം ഇന്തോ-യൂറോപ്യൻ ഭാഷകളുടെ വ്യാകരണപരവും ശബ്ദപരവുമായ സാദൃശ്യങ്ങൾ എല്ലാ അനത്തോളിയൻ ഭാഷകളിലും ഏറെക്കുറെ വന്നുചേർന്നു.
തന്മൂലം അനത്തോളിയൻ ഭാഷകളുടെ അടിസ്ഥാനവ്യാകരണംപോലും ഇന്തോ-യൂറോപ്യന്റേതുമായി ഗണ്യമായ സാദൃശ്യം പുലർത്തുന്നു.
പുറംകണ്ണികൾ Indo-European Languages Anatolian Family Archived 2012-02-05 at the Wayback Machine .
Anatolian languages Anatolian languages Archived 2012-06-01 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനത്തോളിയൻ ഭാഷകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനന്തം അജ്ഞാതം ഇംഗ്ലീഷ് വിലാസം https://ml.wikipedia.org/wiki/Anantham_Ajnatham
കെ പി ജയൻ സംവിധാനം ചെയ്ത 1983 ലെ ഇന്ത്യൻ മലയാള ചിത്രമാണ് അനന്തം അജ്ഞാതം .
രാഘവൻ , ശാരദ , ശങ്കരാടി , കുതിരവട്ടം പപ്പു തുടങ്ങിയവർ അഭിനയിച്ചു.
ചിത്രത്തിന് എം കെ അർജുനന്റെ സംഗീത സ്കോർ ഉണ്ട്.
താരം വേഷം 1 രാഘവൻ 2 ശാരദ 3 ശങ്കരാടി 4 സത്യചിത്ര 5 കുതിരവട്ടം പപ്പു 6 ബിന്ദുലേഖ 7 ടി ആർ ഓമന 8 മാണി ജോസ് 9 വിജയരാജ് 10 കെ പി എ സി ജോൺസൺ പാട്ടരങ്ങ് വരികൾ: എം എൻ തങ്കപ്പൻ ഈണം: എം കെ അർജ്ജുനൻ നമ്പർ.
പാട്ട് പാട്ടുകാർ രാഗം 1 അനന്തമജ്ഞാതമല്ലേ കെ ജെ യേശുദാസ് 2 ചന്ദനപ്പടവിൽ കെ ജെ യേശുദാസ് മദ്ധ്യമാവതി 3 മരാള മിഥുനങ്ങളേ പി ജയചന്ദ്രൻ വലചി 4 ഒരിതൾ വിടർന്നാൽ വാണി ജയറാം
പരാമർശങ്ങൾ ബാഹ്യ ലിങ്കുകൾ Error:No page id specified യൂട്യൂബിൽ Anantham Ajnatham ഇന്റർനെറ്റ് മൂവി ഡാറ്റാബേസിൽ
അനന്തത ഇംഗ്ലീഷ് വിലാസം https://ml.wikipedia.org/wiki/Infinity പല തരത്തിലും വലിപ്പത്തിലും ∞.
അവസാനം ഇല്ലാത്തതിനെ അനന്തത എന്നു പറയുന്നു.
എണ്ണത്തിനോ അളവിനോ തൂക്കത്തിനോ അതീതമായത്, അല്ലെങ്കിൽ സർവപരിമിതികളെയും അതിശയിക്കുന്നത് എന്നാണ് ഈ പദത്തിന്റെ നിഷ്കൃഷ്ടമായ അർഥം.
പല സാമാന്യസങ്കല്പങ്ങൾ അനന്തതയെക്കുറിച്ചുണ്ടെങ്കിലും പ്രധാനമായും ഗണിതശാസ്ത്രത്തിലും ഭൗതികശാസ്ത്രത്തിലുമാണ് അത് ഉപയോഗിച്ചുവരുന്നത്.
അവസാനിക്കാൻ അതിരുകളില്ലാത്ത പരിമാണം എന്നതാണ് അനന്തത (സൂചകം ∞ {\displaystyle \infty } ) (ഇംഗ്ലീഷ് : Infinity) .
ദൈവ ചിന്താഗതികളിലും വേദങ്ങളിലും അനന്തതയെക്കുറിച്ച് പരാമർശിച്ചിട്ടുണ്ട്.
ഭാസ്കരാചാര്യന്റെ കാഴ്ചപ്പാടിൽ
ഏതൊരു സംഖ്യയേയും പൂജ്യം കൊണ്ടു ഹരിച്ചാൽ ഫലം അനന്തതയാണെന്നും അനന്തസംഖ്യയെ ഏതു തരത്തിൽ ഗണിച്ചാലും ഫലം അനന്തത തന്നെയായിരിക്കും എന്നും ഭാസ്കരാചാര്യൻ പഠിപ്പിച്ചു .
തത്ത്വശാസ്ത്രത്തിൽ
അവസാനം ഇല്ലാത്തത്.
സംസ്കൃതത്തിൽ അനന്തശബ്ദത്തിന് ഭൂമി, ആകാശം, അന്തരീക്ഷം, പരബ്രഹ്മം എന്നെല്ലാം അർഥങ്ങളുണ്ട്.
വിവിധ തത്ത്വചിന്തകരും ശാസ്ത്രജ്ഞരും ദൈവശാസ്ത്രപണ്ഡിതരും സാധാരണ ജനങ്ങളുമൊക്കെ വ്യത്യസ്ത രീതികളിൽ അനന്തതയെ വിഭാവനം ചെയ്തിട്ടുണ്ട്.
എല്ലാം ഉൾക്കൊള്ളുന്നത് എന്ന അർഥത്തിൽ ചില ദൈവശാസ്ത്രജ്ഞർ അനന്തം എന്ന വാക്ക് പ്രയോഗിക്കുന്നു. 'സത്യം ജ്ഞാനം അനന്തം ബ്രഹ്മ' എന്നിങ്ങനെ ബ്രഹ്മത്തെ നിർവചിക്കുന്ന ശ്രുതിവാക്യം ഇവിടെ സ്മരണീയമാണ്.
എണ്ണിയാലൊടുങ്ങാത്തത്, അളവറ്റത്, നിസ്തുലമായത് തുടങ്ങി നിഷേധാർഥത്തിലും ചിലർ അനന്തത്തെ വിഭാവനം ചെയ്യുന്നുണ്ട്.
ഇതിനും പുറമേ മനുഷ്യന് തിട്ടപ്പെടുത്താൻ കഴിയാത്തവിധം വലിപ്പവും തൂക്കവും ഗുണവും എണ്ണവുമുള്ള വസ്തുക്കളെ കുറിക്കാനും ചിലർ ഈ പദം ഉപയോഗിക്കുന്നു.
എണ്ണമറ്റ ഗുണവിശേഷങ്ങൾ അളവറ്റതോതിൽ ഉൾക്കൊള്ളുന്ന ഒരു പരമസത്തയെ മിക്ക ദാർശനികരും അംഗീകരിക്കുന്നുണ്ട്.
പുരാതന ദർശനങ്ങൾ
അനന്തത്തെപ്പറ്റി ആദ്യമായി പരാമർശിച്ച പാശ്ചാത്യ ദാർശനികൻ അനക്സിമാണ്ടർ ആണ്.
പരിമിതികളുള്ള നിരവധി വസ്തുക്കൾ അടങ്ങിയ ഈ പ്രപഞ്ചത്തിന്റെ മൂലകാരണം അനന്തമായ ഒരു വസ്തുവാണെന്ന് അദ്ദേഹം സിദ്ധാന്തിച്ചു.
ഈ പ്രപഞ്ചത്തെ ചുറ്റിയുള്ള അപരിമേയമായ ഗഗനതലത്തെ അനന്തമായി പരിഗണിച്ചു.
എണ്ണിയാലൊടുങ്ങാത്ത ബീജവസ്തുക്കൾ (spermatikoi seeds) ചേർന്നതാണ് ഈ വിശ്വം എന്ന് അഥീനിയൻ ദാർശനികനായ അനക്സഗോറസ് സിദ്ധാന്തിച്ചു.
അപരിമേയമായ, രൂപമില്ലാത്ത, അചേതനമായ ഒരു ഏകത്തെ (one monos)-സ്വായത്തമാക്കേണ്ട ഒരനന്തവസ്തുവിനെ-മിസ്റ്റിക്കുകളായ പ്ലേറ്റോണിസ്റ്റുകളും വിഭാവന ചെയ്തതായി കാണുന്നു.
എന്നാൽ അനന്തതയെ സംബന്ധിച്ച് അരിസ്റ്റോട്ടിൽ (ബി.സി. 384-322) ആണ് താരതമ്യേന വ്യക്തമായ ആശയങ്ങൾ ആവിഷ്കരിച്ചത്.
അനന്തത എന്നത് ഒരു നിഷേധാശയം മാത്രമാണെന്നും അനന്തത എന്ന ഒരു ഭാവരൂപം (positive entity) ഇല്ലെന്നും അദ്ദേഹം അഭിപ്രായപ്പെടുന്നു.
ആകാശത്തിലെ നക്ഷത്രങ്ങൾ അനന്തമാണെന്നു പറയുമ്പോൾ അർഥമാക്കേണ്ടത് ഇപ്പോൾ ഉള്ള നക്ഷത്രങ്ങളുടെ കൂട്ടത്തിൽ എത്രകോടി നക്ഷത്രങ്ങൾ വേണമെങ്കിലും കൂട്ടിച്ചേർക്കാം എന്നാണ്.
എണ്ണത്തിന്റെ കാര്യത്തിലെപ്പോലെ അളവിന്റെയും തൂക്കത്തിന്റെയും മറ്റു ഗുണവിശേഷങ്ങളുടെയും കാര്യത്തിലും സിദ്ധാവസ്ഥയെ പ്രാപിക്കാത്ത ഒരു സാധ്യാവസ്ഥയെയാണ് അനന്തത സൂചിപ്പിക്കുന്നതെന്ന് അദ്ദേഹം സിദ്ധാന്തിക്കുന്നു.
ആധുനിക ദാർശനികർ
ആധുനികചിന്തകരും അനന്തതയെ സിദ്ധാവസ്ഥയെന്നും (Actual inifinity), സാധ്യാവസ്ഥയെന്നും (potential infinity) രണ്ടായി തിരിച്ചിട്ടുണ്ട്.
ആദിയും അന്തവും ഇല്ലാത്തതും അതിരറ്റ ഗുണവിശേഷങ്ങളുടെ ഉടമയുമായ ഒരനന്തസത്തയെ ദെക്കാർത്ത് (1596-1650) അംഗീകരിച്ചു.
ഈ അനന്തസത്ത അഥവാ ദൈവത്തിന്റെ അനന്തത യഥാർഥമാണ്.
ആദിയും അന്തവും ഇല്ലാത്തവനും സ്വയംഭൂവുമാണ് ഈശ്വരൻ.
സ്വയംഭൂവല്ലായിരുന്നെങ്കിൽ - മറ്റൊന്നിനാൽ ഉണ്ടാക്കപ്പെട്ടതായിരുന്നെങ്കിൽ - ആ മറ്റൊന്ന് വേറൊന്നിൽ നിന്നു വന്നതായിരിക്കണം.
ആ വേറൊന്ന് മറ്റു വേറൊന്നിൽ നിന്നു വന്നതായിരിക്കണം.
ഇങ്ങനെ പിറകോട്ടു പോകുമ്പോൾ സ്വയംഭൂവായ ഒരനന്തസത്തയിൽ ചെന്നു തട്ടിയില്ലെങ്കിൽ അനവസ്ഥാദോഷം (regressus adinfinitum) സംഭവിക്കും.
അതിനാൽ ദൈവമെന്ന ആദ്യന്ത വിഹീനമായ ഒരു സത്തയിൽനിന്നാണ് ഈ പ്രപഞ്ചം ഉദ്ഭവിച്ചിരിക്കുന്നതെന്നാണ് പല ചിന്തകൻമാരും സമർഥിക്കുന്നത്.
ദൈവമെന്ന സ്വയംഭൂ ഇല്ലായിരുന്നെങ്കിൽ ഒന്നും സംഭവിക്കയില്ലായിരുന്നു എന്നാണ് ദെക്കാർത്തിന്റെ ചിന്താഗതി.
സ്പിനോസാ (1632-77) സർവവസ്തുക്കളുടെയും ആധാരമായി ഒരനന്തസത്തയെ അംഗീകരിച്ചു.
ഈ അനന്തസത്തയിൽ അസംഖ്യം ഗുണങ്ങൾ അളവറ്റ തോതിൽ നിത്യമായി സ്ഥിതിചെയ്യുന്നുവെന്നും അഭിപ്രായപ്പെട്ടു.
അനന്തവൈവിധ്യത്തോടെ സ്വയം പ്രദർശിപ്പിക്കുന്ന പ്രകൃതി ഈ അനന്തസത്തയുടെ നിദർശനമാണെന്നും അദ്ദേഹം വാദിച്ചു.
ഗണിതശാസ്ത്രജ്ഞൻ കൂടിയായ ലൈബ്നിറ്റ്സ് (1646-1716) അനന്തതയെക്കുറിച്ച് ചിന്തിച്ചത് ഇതിൽനിന്ന് വ്യത്യസ്തമായാണ്.
വിഭിന്ന ഗുണവിശേഷങ്ങളോടുകൂടിയ അസംഖ്യം (Infinite number) മോണാഡുകൾ ചേർന്നുണ്ടായതാണ് വിശ്വം .
അനന്തമഹിമാവുള്ള ഒരനന്ത മോണാഡ് ആണ് അനന്തസത്തയായ ദൈവം.
ഗണിതശാസ്ത്രജ്ഞന്മാർ വിഭാവന ചെയ്യുന്ന അനന്തത (mathematical infinity) വെറും കപോലകല്പിതമാണ്.
തത്ത്വചിന്തയിൽ അതിനു സ്ഥാനമേ ഇല്ല- ഇതാണ് അദ്ദേഹത്തിന്റെ അഭിപ്രായം.
കാലത്തിന്റെയും ആകാശത്തിന്റെയും അനന്തയെക്കുറിച്ച് ഇമ്മാനുവൽ കാന്റും (1724-1804) ചർച്ച ചെയ്യുന്നുണ്ട്.
ഹോബ്സ്, ലോക്ക്, ഹ്യും, ഹെഗൽ എന്നിവരും ഈ വിഷയം ചർച്ചയ്ക്കു വിധേയമാക്കിയിരിക്കുന്നു.
ഇങ്ങനെ ഭാവാത്മകമായും നിഷേധാത്മകമായും സാധ്യാവസ്ഥയായും കാല്പനികമായും അനന്ത ശബ്ദത്തെ പലരും പല വിധത്തിൽ പ്രയോഗിക്കുകയും വ്യാഖ്യാനിക്കുകയും ചെയ്യുന്നു.
ആദിയും അന്തവുമില്ലാത്ത ഒന്നിനെപ്പറ്റി ശരിക്ക് ചിന്തിക്കാൻ മനുഷ്യമനസ്സ് അശക്തമായതിനാൽ അനന്തതയെക്കുറിച്ച് പ്രസ്താവിക്കുന്നവരുടെയെല്ലാം ആശയത്തിലും വാക്കുകളിലും അസ്പഷ്ടത ഉണ്ടാവുക സ്വാഭാവികമാണ്.
അവലംബം ↑ {{ cite book }} : Cite has empty unknown parameter: | coauthors= ( help ) ↑ CITM and Logos Spermatikos ↑ positive entity ↑ Can an Actual Infinity Exist?
↑ Potential versus Completed Infinity: ↑ Regressus ad infinitum ↑ What is an Infinite Number?
| eHow.com ↑ infinity (mathematics) -- Britannica Online Encyclopedia
അനന്തഗംഗ
ഒരു സങ്കര ഇനം കുറിയ തെങ്ങാണ് അനന്തഗംഗ.
1999 ഇൽ കേരള കാർഷിക സർവ്വകലാശാലയാണ് ഇത് വികസിപ്പിച്ചെടൂത്തത്.
ആൻഡമാൻ ഓർഡിനറി മാതൃവൃക്ഷവുമായും ഗംഗ ബോണ്ടം എന്ന കുറിയ ഇനം പിതൃവൃക്ഷവുമായാണ് ഇത് സങ്കരപ്പെടൂത്തിയിരിക്കുന്നത്.
പ്രതിവർഷം 95 തേങ്ങ ശരാശരി ലഭിക്കുന്നു.
ഒരു നാളികേരത്തിൽ നിന്ന് 216 ഗ്രം കൊപ്ര ലഭിക്കുന്നു.
ഒറ്റു തെങ്ങിൽ നിന്ന് 20 കിലൊ കൊപ്ര പ്രതിവർഷം ശരാശരി ലഭിക്കുന്നു.
നന്നായി ജലസേചനം ചെയ്യാൻ സാധിക്കുന്നതോ മഴ നന്നായി ലഭിക്കുന്നതോ ആയ സ്ഥലങ്ങളാണ് അനുയോജ്യം.
അനധികൃത കുടിയേറ്റക്കാർ (ഇന്ത്യയിൽ)
1955ലെ പൗരത്വ നിയമപ്രകാരം രാജ്യത്തു ജനിക്കുന്നവരും ഇന്ത്യക്കാരായ മാതാപിതാക്കൾക്ക് ജനിക്കുന്നവരും 11 വർഷമായി രാജ്യത്തു സ്ഥിരതാമസക്കാരായ വിദേശികളും പൗരത്വത്തിന് അർഹരാണ്.
ഈ നിയമത്തിന്റെ 2 (1) ബി സെക്ഷനിലാണ് അനധികൃത കുടിയേറ്റക്കാരെ നിർവ്വചിച്ചിരിക്കുന്നത്.
നിയമസാധുതയുള്ള പാസ്പോർട്ടോ മതിയായ യാത്രാരേഖകളോ ഇല്ലാത്തവരും പാസ്പോർട്ടും യാത്രാരേഖകളും അനുവദിക്കുന്ന സമയം കഴിഞ്ഞിട്ടും രാജ്യത്തു തങ്ങുന്നവരും അനധികൃത കുടിയേറ്റക്കാരായിരിക്കും എന്നാണ് നിർവ്വചനം.
ഇവരെ ശിക്ഷിക്കാനും നാടുകടത്താനും നിയമം അനുശാസിക്കുന്നു.
ഇന്ത്യയിലെ കുടിയേറിയ ജനവിഭാഗങ്ങൾ ഇതും കാണുക
റോഹിംഗാ ജനവിഭാഗം അവലംബം ↑ സമകാലിക മലയാളം ശേഖരിച്ചത് 2019 ജൂലൈ 18 ↑ ജനം ടി വി ശേഖരിച്ചത് 2019 ജൂലൈ 18
അനന്ത സിങ് ഇംഗ്ലീഷ് വിലാസം https://ml.wikipedia.org/wiki/Ananta_Singh
ഇന്ത്യൻ സ്വാതന്ത്ര്യ സമര സേനാനിയും വിപ്ലവക്കാരനുമായിരുന്നു അനന്ത ലാൽ സിങ് (1903 ഡിസംബർ 1 - 1979 ജനുവരി 25).
1930-ൽ സൂര്യ സെന്നിന്റെ നേതൃത്വത്തിൽ നടന്ന സായുധ സമരത്തിന്റെ ഭാഗമായി ചിറ്റഗോംഗ് ആയുധശാല ആക്രമണത്തിൽ പങ്കെടുത്തിരുന്നു.
പിന്നീട് റെവല്യൂഷനറി കമ്മ്യൂണിസ്റ്റ് കൌൺസിൽ ഓഫ് ഇന്ത്യ എന്ന തീവ്ര ഇടതുപക്ഷ കമ്മ്യൂണിസ്റ്റ് കൂട്ടായ്മ സ്ഥാപിച്ചു.
1903 ഡിസംബർ 1-നു ചിറ്റഗോങ്ങിലാണ് അനന്ത സിങ് ജനിച്ചത്.
സിങിന്റെ പൂർവ്വികർ ആഗ്രയിൽ നിന്നും കുടിയേറ്റം ചെയ്ത ചിറ്റാഗോങിൽ താമസിച്ചിരുന്ന പഞ്ചാബി രജപുത്രന്മാരായിരുന്നു .
ചിറ്റഗോംഗ് മുനിസിപ്പൽ സ്കൂളിൽ പഠിക്കുന്ന കാലത്ത് അദ്ദേഹം സൂര്യ സെൻയെ കണ്ടുമുട്ടി.
വിപ്ലവ പ്രസ്ഥാനം
ഇന്ത്യൻ ദേശീയ പ്രസ്ഥാനത്തിൽ സിങ് ഇടപെട്ടത് 1921 ൽ നിസ്സഹകരണ പ്രസ്ഥാനത്തിന്റെ ഒപ്പമാണ്.
പ്രക്ഷോഭത്തിൽ ചേരാൻ തന്റെ സഹപാഠികളെ പ്രേരിപ്പിച്ചെങ്കിലും അദ്ദേഹം വ്യക്തിപരമായി പ്രസ്ഥാനത്തിൽ വിശ്വാസമർപ്പിച്ചില്ല.
1923 ഡിസംബർ 14 ന് അദ്ദേഹവും നിർമ്മൽ സെനും ആസാം ബംഗാൾ റെയിൽവേ കമ്പനി ട്രഷറി ഓഫീസ് സൂര്യ സെൻ നിർമ്മിച്ച പദ്ധതി പ്രകാരം കവർച്ച നടത്തി.
ഡിസംബർ 24 ന് കവർച്ചയ്ക്ക് ശേഷം പോലീസുമായി ഏറ്റുമുട്ടി.
കവർച്ചക്ക് ശേഷം അദ്ദേഹം കൊൽക്കത്തയിലേക്ക് ഓടി രക്ഷപ്പെട്ടു.
വെച്ച് അദ്ദേഹത്തെ അറസ്റ്റ് ചെയ്യുകയും എന്നാൽ ഉടനെ വിട്ടയക്കുകയും ചെയ്‌തു.
1924-ൽ വീണ്ടും അറസ്റ്റിലാവുകയും നാലുവർഷം തടവിലാക്കപ്പെടുകയും ചെയ്തു
ചിറ്റഗോംഗ് ആയുധപ്പുര ആക്രമണത്തിൽ , സൂര്യ സെന്നും മറ്റു വിപ്ലവകാരുടെ ഒപ്പം 1930 ഏപ്രിൽ 18 ന് അദ്ദേഹം പങ്കെടുത്തു.
ഈ പോരാത്തതിന് ശേഷം അദ്ദേഹം ചിറ്റഗോംഗിൽ നിന്ന് കൊൽക്കത്തയിലേക്ക്  വിപ്ലവകാരായ ആനന്ദ ഗുപ്ത, ജിബാൻ ഘോഷാൽ .
ഗണേഷ് ഘോഷ് എന്നീ അംഗങ്ങളുമായി പലായനം ചെയ്തു.
ഫെനി റെയിൽവേ സ്റ്റേഷനിൽ വെച്ച് പോലീസ് സംഘവുമായി ഏറ്റുമുട്ടൽ ഉണ്ടായി.
പക്ഷേ, ഒടുവിൽ ഘോഷാലും  സംഘവും ഒരു ചെറിയ ഏറ്റുമുട്ടലിനു ശേഷം രക്ഷപെട്ടു.
പലായനം ചെയ്ത് ഹൂഗ്ലിയിലെ ചന്ദൻ നഗറിൽ അഭയം പ്രാപിച്ചു.
ജയിലിൽ കഴിയുന്ന തന്റെ വിപ്ലവകാരികൾ നേരിടുന്ന പീഡനത്തെക്കുറിച്ചുള്ള വാർത്ത കേട്ടപ്പോൾ, 1930 ജൂൺ 28 ന് കൽക്കട്ടയിൽ പോലീസിന് കീഴടങ്ങി വിചാരണ നേരിട്ടു.
വിചാരണക്കു ശേഷം 1932- ൽ പോർട്ട് ബ്ലെയറിലെ സെല്ലുലാർ ജയിലിലേക്ക് സിങനെ നാടുകടത്തുകയും ചെയ്തു.
1932 ൽ സെല്ലുലാർ ജയിലിൽ ഒരു നീണ്ട നിരാഹാര സമരം നടന്നു.
തുടർന്ന് മഹാത്മാഗാന്ധിയും രബീന്ദ്രനാഥ് ടാഗോറും ചേർന്ന് മുൻകൈയെടുത്ത് സിങനെയും നിരവധി സഹ തടവുകാരെയും കൂട്ടാളികളോടൊപ്പം ഒരു സാധാരണ ജയിലിലേക്ക് തിരികെ കൊണ്ടുവന്നു.
1946 ൽ അവസാനമായി പുറത്തിറങ്ങിയ ശേഷം അദ്ദേഹം കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ ചേർന്നു.
1947 ൽ ഇന്ത്യൻ സ്വാതന്ത്ര്യത്തിനുശേഷം മോട്ടോർ വാഹനങ്ങൾ, സിനിമ നിർമ്മാണത്തിലും സിങ്  പ്രധാനമായും ഉൾപ്പെട്ടു.
60-കളുടെ തുടക്കത്തിൽ അദ്ദേഹം മാൻ മണി-ഗൺ (എം.എം.ജി.) എന്ന ഒരു പുതിയ രാഷ്ട്രീയ സംഘം സ്ഥാപിച്ചു.
പിന്നീട് കൊൽക്കത്തയിലെ റെവല്യൂഷനറി കമ്യൂണിസ്റ്റ് കൗൺസിൽ ഓഫ് ഇന്ത്യ എന്നാക്കി മാറ്റി.
ആയുധങ്ങളും ആയുധങ്ങളും വാങ്ങുന്നതിനായി ഫണ്ട് ശേഖരിക്കാനായി ഈ സംഘത്തിലെ അംഗങ്ങൾ കൽക്കത്തയിൽ നിരവധി ബാങ്ക് കവർച്ചക്കൾ സംഘടിപ്പിച്ചു.
അറുപതുകളുടെ അവസാനത്തിൽ കൽക്കട്ടയിൽ വിവിധ ബാങ്കുകളിൽ പതിവ് കവർച്ച ഉണ്ടായിരുന്നു.
അവിടെ അനന്ത സിങിന്റെ പേര് ഉൾപ്പെടുത്തിയിരുന്നു.
ഒടുവിൽ സംഘത്തിന്റെ മിക്ക അംഗങ്ങളോടും കൂടെ, 1969 ൽ ജാർഗുഡയിൽ ഇന്നത്തെ ഝാർഖണ്ഡ്‌ സമീപമുള്ള വനപ്രദേശത്ത് നിന്നാണ് പോലീസ് പിടിയിലായത്.
1977 വരെ ജയിലിലായിരുന്നു.
ജയിൽ കാലഘട്ടത്തിൽ ഹൃദയാഘാതത്തെത്തുടർന്ന് അസുഖം പിടിപെട്ട് അദ്ദേഹം വിട്ടയച്ച ശേഷം കുറച്ചു നാളിനുള്ളിൽ മരണമടഞ്ഞു.
അനങ്ങൻ മല ഇംഗ്ലീഷ് വിലാസം https://ml.wikipedia.org/wiki/Anangan_hill
പശ്ചിമഘട്ടമലനിരകളിൽ നിന്നു വേർപെട്ട് വളരെ ദൂരെ സ്ഥിതിചെയ്യുന്ന പാറകൾ‍ മാത്രമുള്ള ഒരു മല.
ഇക്കാര്യത്തിൽ ഇത് കേരളത്തിലെ ഒരു അപൂർവതയാണ്‌.
പാലക്കാട് ജില്ലയിൽ ഒറ്റപ്പാലത്തിന്‌ അടുത്താണ്‌ ഇത് നിലകൊള്ളുന്നത്.
കിലോമീറ്ററുകളൊളം നീളത്തിൽ ഏകശിലാരൂപത്തിൽ പാറകൾ മാത്രമുള്ള ഈ മലയിൽ വൃക്ഷങ്ങളില്ല.
ഹരിതാഭമായ കുന്നുകളും കൃഷിയിടങ്ങളും പുഴകളും ‍ നിറഞ്ഞ ചുറ്റുപാടുകളിൽ ഇത് ഒറ്റപ്പെട്ടു നിൽക്കുന്നു.
അവലംബം ↑ http://ottapalam.net/otp/?page_id=5%5Bപ്രവർത്തിക്കാത്ത+കണ്ണി%5D ↑
അനന്ത നാരായണപുരം ക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആലപ്പുഴ ജില്ല ആശുപത്രിക്ക് സമീപം ദേശീയപാതയിൽ നിന്നും 500 മീറ്റർ അകലെയാണ് ഈ  ക്ഷേത്രം സ്ഥിതി ചെയ്യുന്നത് .
ക്ഷേത്രം സ്ഥാപിതമായത്  എ.ഡി 1852 ലാണ് .
ഉഗ്രരൂപത്തിൽലെ  നരസിംഹമൂർത്തിയാണ് ഇവിടുത്തെ പ്രധാന പ്രതിഷ്ഠ .
അനധ്യായം ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
പ്രാചീന വൈദികവിദ്യാഭ്യാസക്രമത്തിൽ പഠനത്തിൽ നിന്ന് ഒഴിവുള്ള ദിവസത്തെ അനധ്യായം എന്നു പറയുന്നു.
അവധി, കല്പന, ഒഴിവുദിവസം എന്നെല്ലാം ആധുനിക വ്യവഹാരത്തിൽ സ്ഥലം പിടിച്ചു കഴിഞ്ഞിട്ടുള്ള സംജ്ഞയുടെ പര്യായമാണ് അനധ്യായം.
ഇന്നയിന്ന തിഥികളിൽ പഠനം പാടില്ല എന്നായിരുന്നു പ്രാചീനകാലത്തെ വിധി.
പ്രതിപദം, സപ്തമി, നാലാം കാല്, അഷ്ടമി, പ്രദോഷം, ചതുർദശി, വാവ്, സൂര്യ-ചന്ദ്രഗ്രഹണങ്ങളെ തുടർന്നുള്ള മൂന്നു ദിവസങ്ങൾ എന്നിവ അനധ്യായദിനങ്ങളായിരുന്നു.
ഉത്സവങ്ങൾ നടക്കുന്ന ക്ഷേത്രങ്ങളുടെ പരിസരങ്ങളിലുള്ളവർക്ക് ആ ദിവസങ്ങളിൽ പഠനം പതിവില്ല.
നീണ്ട ഇടിമുഴക്കം കേൾക്കുന്ന ദിവസങ്ങളും അനധ്യായ ദിവസങ്ങളായി പ്രഖ്യാപിക്കപ്പെട്ടിരുന്നു.
മാന്യാതിഥികൾ സന്ദർശനത്തിനെത്തുന്ന ദിവസങ്ങളിൽ ശിഷ്യൻമാർക്ക് ആചാര്യൻ ഒഴിവുനല്കിവന്നു.
അങ്ങനെയുള്ള ദിവസങ്ങൾ ശിഷ്ടാനധ്യായ ങ്ങളാണ്.
അനധ്യായത്തിന് കാരണഭൂതൻമാരായിരിക്കുന്ന ആ വെള്ളത്താടിക്കാർക്ക് സ്വാഗതം ഭവിക്കട്ടെ എന്ന് ഭവഭൂതിയുടെ ഉത്തരരാമചരിതം നാടകത്തിൽ മുനികുമാരൻമാർ പറയുന്നത് അധ്യേതാക്കൾക്ക് അന്നും ഇന്നുമുള്ള അനധ്യായപ്രേമത്തിന് നിദർശനമാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനധ്യായം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനമ്നിയോട്ട ഇംഗ്ലീഷ് വിലാസം https://ml.wikipedia.org/wiki/Anamniotes
വളർന്നുവരുന്ന ഭ്രൂണത്തിന്റെ സംരക്ഷണ ചർമമായ ആമ്നിയൺ ഇല്ലാത്ത കശേരുകികളെയാണ് (vertebrates) അനമ്നിയോട്ട എന്നു പറയുന്നത്.
സൈക്ളോസ്റ്റോമുകൾ, മത്സ്യങ്ങൾ , ഉഭയജീവികൾ എന്നിവ ഇതിലുൾപ്പെടുന്നു.
ഭ്രൂണത്തെ, അതു കിടക്കുന്ന ജരായുദ്രവ(amniotic fluid)ത്തോടൊപ്പം ആമ്നിയൺ പൊതിഞ്ഞു സൂക്ഷിക്കുന്നു.
ഗർഭാശയത്തിൽനിന്നു പുറത്തുവരുന്നതുവരെ ഭ്രൂണത്തെ ചുറ്റി ഈ ഭ്രൂണചർമമുണ്ടായിരിക്കും.
ഇഴജന്തുക്കൾ (reptiles), പക്ഷികൾ (birds), സസ്തനികൾ (mammals) എന്നിവയിൽ മാത്രമേ ആമ്നിയൺ കാണപ്പെടുന്നുള്ളു.
ആമ്നിയണിന്റെ സാന്നിധ്യത്തെ ആസ്പദമാക്കിയായിരുന്നു ആദ്യകാലങ്ങളിൽ ജന്തുവർഗീകരണം നടത്തിയിരുന്നത്.
ഇപ്പോഴും വികസിതവും അവികസിതവുമായ കശേരുകികൾക്ക് (higher and lower vertebrates) യഥാക്രമം അമ്നിയോട്ട, അനാമ്നിയോട്ട എന്നീ പേരുകളുണ്ട്.
എന്നാൽ പരിണാമവികാസക്രമം മാത്രമേ ഈ പേരുകൾകൊണ്ട് ഉദ്ദേശിക്കപ്പെടുന്നുള്ളു.
പുറംകണ്ണികൾ Anamniota Definition: 'Anamniota' Archived 2013-06-05 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനമ്നിയോട്ട എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനന്യാസ് ഇംഗ്ലീഷ് വിലാസം https://ml.wikipedia.org/wiki/Ananias
ബൈബിളിൽ പലയിടങ്ങളിലും പരാമർശിക്കപ്പെടുന്ന വ്യക്തിനാമമാണ് അനന്യാസ് (Ananias). 'യഹോവ കൃപാലുവാകുന്നു' എന്നർത്ഥമുള്ള ഹനനിയ എന്ന എബ്രായ പദത്തിന്റെ ഗ്രീക്ക് രൂപമാണ് അനന്യാസ് (Ἁνανίας).
ഈ പേരിലുള്ള വ്യക്തികളെക്കുറിച്ച് പഴയ നിയമത്തിലും പുതിയ നിയമത്തിലും പരാമർശങ്ങളുണ്ട്.
പഴയനിയമത്തിലെ പരാമർശങ്ങൾ
പഴയനിയമത്തിൽ അനന്യാസ് (നെഹമ്യാവ് 3:23) എന്ന പേരും  എബ്രായ മൂലരൂപമായ ഹനനിയ (1 ദിനവൃത്താന്തം 25:4, യെരമ്യാവ് 28:4, ദാനിയേൽ 1:6) എന്ന പേരുമുള്ള വ്യക്തികളെപ്പറ്റി പരാമർശിച്ച് കാണുന്നു.
പുതിയനിയമത്തിലെ പരാമർശങ്ങൾ സഫീറയുടെ ഭർത്താവായ അനന്യാസ്
പുതിയനിയമത്തിലെ ആദ്യത്തെ പരാമർശം ആദ്യകാല ക്രൈസ്തവ സമൂഹത്തിന്റെ അംഗമാണ്.
അന്ന് ഓരോ അംഗത്തിന്റെയും സ്വത്ത് പൊതുമുതലായി കരുതിയിരുന്നു.
അനന്യാസ് സ്വന്തം നിലം വിറ്റുകിട്ടിയ പണം മുഴുവനും മുറപ്രകാരം വിശുദ്ധ പത്രോസിനെ ഏല്പിച്ചില്ല.
പത്രോസിന്റെ മുമ്പിൽവച്ച് ഈ കള്ളം വെളിപ്പെടുകയും അനന്യാസ് തത്ക്ഷണം മൃതിയടയുകയും ചെയ്തു.
സത്യം മറയ്ക്കാൻ ശ്രമിച്ചപ്പോൾ അയാളുടെ ഭാര്യ സഫീറയും മരിച്ചു.
(അപ്പോ. പ്ര. 5. 1-10) ഡമാസ്കസിലെ ക്രിസ്തുശിഷ്യനായ അനന്യാസ്
ഡമാസ്കസിൽ വെച്ചുണ്ടായ ആത്മീയാനുഭവത്തെ തുടർന്ന് അന്ധനായി തീർന്ന ശൌലിന് കാഴ്ച നല്കുവാൻ യേശുക്രിസ്തുവിനാൽ നിയുക്തനായ ആളിന്റെ പേരും അനന്യാസ് എന്നാണ്.
ഈ അനന്യാസ് യേശുവിന്റെ അനുയായി ആയിരുന്നു (അപ്പോ. പ്ര: 9.10).
മഹാപുരോഹിതനായ അനന്യാസ്
നെദിബയസിന്റെ മകനും സന്നദ്രിംസംഘത്തിന്റെ അധ്യക്ഷനും മഹാപുരോഹിതനുമായ ഒരു അനന്യാസും ഉണ്ട്.
ഇദ്ദേഹത്തിന്റെ മുമ്പിലാണ് പൗലൊസ് അപ്പോസ്തലനെ ജറുസലേമിൽ വെച്ച് വിസ്തരിച്ചത് (അപ്പോ. പ്ര. 23:1-5).
ബന്ധിതനായ പൗലോസിനെ റോമൻ സൈനികമേധാവികൾ കൈസര്യയിലേക്ക് മാറ്റിയപ്പോൾ അദ്ദേഹത്തിനെതിരായ കുറ്റം ദേശാധിപതിയായിരുന്ന ഫെലിക്സിനെ ബോധിപ്പിക്കുവാനായി ഈ മഹാപുരോഹിതൻ കൈസര്യയിൽ നേരിട്ടെത്തുന്നുമുണ്ട് (അപ്പോ. പ്ര. 23:1-5).
ധനമോഹിയും റോമൻ പക്ഷപാതിയുമായിരുന്ന ഇദ്ദേഹം എ.ഡി. 66-ൽ എരിവുകാർ അഥവാ സെലോത്തുകൾ (Zealot) എന്നറിയപ്പെട്ടിരുന്ന യഹൂദാ തീവ്രവാദ വിഭാഗക്കാരാൽ വധിക്കപ്പെട്ടു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനന്യാസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനബീന അനബീന സ്പൈറോയിഡുകൾ
പ്ലാങ്ക്ടണായി നിലനിൽക്കുന്ന ഫിലമെന്റസ് സയനോബാക്ടീരിയയുടെ ഒരു ജനുസ്സാണ് അനബീന .
നൈട്രജൻ ഫിക്സേഷൻ ചെയ്യാനും അസോള പോലുള്ള ചില സസ്യങ്ങളുമായി സഹജീവനത്തിൽ ഏർപ്പെടാനും അവയ്ക്ക് കഴിവുണ്ട്.
പ്രാദേശിക വന്യജീവികൾക്കും കൃഷിയാവശ്യത്തിനായി ഉപയോഗിക്കുന്ന മൃഗങ്ങൾക്കും വളർത്തുമൃഗങ്ങൾക്കും ഹാനികരമായ ന്യൂറോടോക്സിൻ ഉത്പാദിപ്പിക്കുന്ന സയനോബാക്ടീരിയയുടെ നാല് ഇനങ്ങളിൽ ഒന്നാണ് ഇവ.
ഈ ന്യൂറോടോക്സിൻ ഉൽ‌പാദനം അതിന് സഹജീവനത്തിൽ  ഏർപ്പെടാനുള്ള സഹജമായ ഒരു ഗുണവിശേഷമായാണ് കണക്കാക്കപ്പെടുന്നത്.
കാരണം ഈ ന്യൂറോടോക്സിനാണ് ചെടിയെ ഗ്രേസിംഗ് പ്രെഷറിൽ നിന്നും സംരക്ഷിക്കുന്നത്.
അനബീനയിൽ പഠിച്ച പ്രിമിറ്റീവ് വിഷൻ പിഗ്മെന്റുകൾ
പ്രിമിറ്റീവ് വിഷനെക്കുറിച്ച്  പഠിക്കാൻ അനബീനയെ ഒരു മാതൃകാ ജീവിയായി ഉപയോഗിക്കുന്നു.
പ്രകാശം റെറ്റിനയിലെ തന്മാത്രകളുടെ ആകൃതി മാറ്റുകയും അതുവഴി കശേരുക്കളിൽ കാഴ്ചയ്ക്ക് കാരണമാകുന്ന കോശപ്രവർത്തനങ്ങളേയും സിഗ്നലുകളെയും കുറിച്ച് അനബീനയിൽ പഠിക്കുന്നു.
അനബീന സെൻസറി റോഡോപ്സിൻ എന്ന പ്രത്യേകമായ, പ്രകാശത്തെ തിരിച്ചറിയുന്ന, കോശസ്തരത്തിൽക്കാണപ്പെടുന്ന മാംസ്യമാണ് ഈ ഗവേഷണത്തിന്റെ കേന്ദ്രബിന്ദു.
അവലംബങ്ങൾ കൂടുതൽ വായനയ്ക്ക് എഡ്വേർഡോ റൊമേറോ-വിവാസ്, ഫെർണാണ്ടോ ഡാനിയൽ വോൺ ബോർസ്റ്റൽ, ക്ലോഡിയ പെരസ്-എസ്ട്രാഡ, ഡാർല ടോറസ്-അരിയോ, ഫ്രാൻസിസ്കോ ജുവാൻ വില്ല-മദീന, ജോക്വിൻ ഗുട്ടറസ് (2015) അനാബീന എസ്പിയുടെ പാച്ച് കവറേജ് കണക്കാക്കുന്നതിനുള്ള ഓൺ-വാട്ടർ റിമോട്ട് മോണിറ്ററിംഗ് റോബോട്ടിക് സിസ്റ്റം.
ആഴമില്ലാത്ത വെള്ളത്തിൽ ഫിലമെന്റുകൾ ; പരിസ്ഥിതി.
ശാസ്ത്രം: പ്രക്രിയകളുടെ സ്വാധീനം 04/2015; DOI: 10.1039 / C5EM00097A പുറംകണ്ണികൾ Anabaena എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Anabaena എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
അനുബന്ധ അനബീന ജീനോംസ്
Guiry, M.D.; Guiry, G.M. (2008).
"Anabaena".
AlgaeBase.
World-wide electronic publication, National University of Ireland, Galway.iry, M.D.; Guiry, G.M. (2008).
World-wide electronic publication, National University of Ireland, Galway.
അനലമങ
അനലമങ (Analamanga) പ്രധാന നഗര പ്രദേശം അട്ക്കമുള്ള എന്നത് മദ്ധ്യ മഡഗാസ്കറിലെ ഒരു മേഖലയാണ്.
ഈ മേഖലയുടെ വിസ്തീർണ്ണം 16,911 ച.
2013ലെ  കണക്കെടുപ്പു പ്രകാരം ജനസംഖ്യ 3,348,794 എന്നാണ് കണക്കാക്കിയിരുന്നത്.
The head of the region is Pierre Manganirina Randrianarisoa.
തലസ്ഥാനത്തിന്റെ വടക്കോട്ടാണ് മേഖല നീണ്ടു കിടക്കുന്നത്.
അതിരായി ബെട്സിബൊക വടക്കും, ബൊങൊലയും ഇറ്റസി യും പടിഞ്ഞാറും അലവൊട്ര മങൊരൊ കിഴക്കും വകിനങ്കരട്ര തെക്കും ഉണ്ട്.
കുറിപ്പുകൾ പുറത്തേക്കുള്ള കണ്ണികൾ Plan Régional de Développement, Région Analamanga Archived 2007-09-28 at the Wayback Machine .
with a presentation (in French).
18°56′24″S 47°31′12″E ﻿ / ﻿ 18.94000°S 47.52000°E ﻿ / -18.94000; 47.52000
അനലാശ്മം ഇംഗ്ലീഷ് വിലാസം https://ml.wikipedia.org/wiki/Flint അനലാശ്മം ഫ്ലിന്റ്ഉരുളൻ കല്ലുകൾ നിറഞ്ഞ കടൽത്തീരം
തവിട്ടു മുതൽ കറുപ്പുവരെ വിവിധ നിറങ്ങളിൽ അതാര്യമായ വസ്തുവാൽ നിർമിതമായ ഒരിനം ശിലയെയാണ് അനലാശ്മം (Flint) എന്നു പറയുന്നത്.
ഗൂഢക്രിസ്റ്റലീയ (crypto crystalline) സിലിക്കയുടെ സാന്ദ്രമായ സംഘടനയാണ് ഇതിനുള്ളത്.
ഇതിനെക്കുറിക്കാൻ ഫ്ലിന്റ് എന്ന ആംഗലപദം തന്നെ സാധാരണ ഉപയോഗിക്കാറുണ്ട്.
അപക്ഷയത്തിനു വിധേയമാവുമ്പോൾ മഞ്ഞയോ ഇളം തവിട്ടോ ആയിത്തീരുന്നു.
കണ്ണാടി , ഇരുമ്പ് എന്നിവയെക്കാളും കടുപ്പമുള്ള പദാർഥം; കാഠിന്യം ഏഴ്.
അല്പമാത്രമായി മാലിന്യങ്ങൾ കലർന്നു കാണുന്നു.
അവ മിക്കവാറും കാർബൺമയം ആയിരിക്കും.
വിവിധ വലിപ്പങ്ങളിലുള്ള പർവകങ്ങളായാണ് (nodules) ഇവ കണ്ടുവരുന്നത്.
മീറ്ററുകളോളം വ്യാസമുള്ള ദീർഘവൃത്തജ (ellipsoid) ങ്ങളായോ, ഉരുണ്ട് സാരണീബദ്ധമായോ (tabular) അവസ്ഥിതമാവാം.
ഡോളമൈറ്റ്, ചുണ്ണാമ്പുകല്ല് എന്നിവയുമായി ഇടകലർന്നാണ് സാധാരണ കാണാറുള്ളത്.
നദീതടങ്ങളിൽ ഉരുളൻ കല്ലുകളുടെ രൂപത്തിൽ ധാരാളമായി ഉണ്ടായിരിക്കും.
അടരുകളായിട്ടാണ് അവസ്ഥിതിയെങ്കിൽ അവ സമീപശിലാസ്തരങ്ങൾക്കു സമാന്തരമായിരിക്കും.
കുഴിച്ചെടുക്കുമ്പോൾ അധികം ഉറപ്പില്ലാത്തതായി കണ്ടുവരുന്ന ഈ ശില വായുസമ്പർക്കംകൊണ്ട് ക്രമേണ ദൃഢമായിത്തീരുന്നു.
ശംഖാഭമായ(conchoidal) പൊട്ടൽ (fracture) ഉണ്ടായിരിക്കും.
കനം കുറഞ്ഞ അലകുകളായി അടർത്തി മാറ്റാം.
ഈ അലകുകളുടെ അരികുകൾ മൂർച്ചയുള്ളതായിരിക്കും.
നന്നായി ചൂടാക്കിയ ഫ്ലിന്റ് പെട്ടെന്ന് വെള്ളത്തിലിട്ടാൽ വെള്ളനിറത്തിലുള്ള ക്വാർട്ട്സായി രൂപാന്തരപ്പെടുന്നു.
ശിലായുഗത്തിലെ മനുഷ്യൻ ആയുധങ്ങൾക്കും മറ്റുപകരണങ്ങൾക്കും ഫ്ലിന്റ് ഉപയോഗപ്പെടുത്തിയിരുന്നു.
ചീളികളായി അടർത്തിയെടുക്കുന്നതിനും കൂർപ്പിക്കുന്നതിനുമുള്ള സൌകര്യംകൊണ്ടാണ് ഇത്തരത്തിൽ പ്രയോജകീഭവിച്ചത്.
അനലാശ്മ നിർമിതമായ കുന്തങ്ങളും ശരങ്ങളും മറ്റുപകരണങ്ങളും കണ്ടെടുത്തിട്ടുണ്ട്.